paragraph_text: Nacionalni stadion u Pekingu (北京國家體育場), također poznat i kao „Ptičje gnijezdo“ (鳥巢), je stadion u kojem su se održale ceremonije otvaranja i zatvaranja Olimpijskih igara u Pekingu 2008. godine kao i mnoga natjecanja za trajanja tih igara. Izgradnja je počela 24. prosinca 2003. godine, a otvaranje stadiona je održano 28. lipnja 2008. U blizini ovog objekta nalazi se i Nacionalni centar za vodene sportove.